You are here: Home » Content » Wiskunde Graad 3 » Patrone
Bonnie en Tommie is ook padgebruikers
Memorandum In Module 5 word getalbegrip uitgebrei tot 800. Optelling en aftrekking word met twee- en driesyfergetalle gedoen. Vermenigvuldiging met die hergroepering van tiene word nou gedoen. Deling met 'n res, maar sonder die hergroepering of ontbinding van tiene word aangeleer. Aanvanklik word dit slegs in die tafelgebied gedoen. Die leerders moet 'n baie goeie begrip hiervan hê voordat dit na groter getalle uitgebrei word. Toetsing van tafels is steeds noodsaaklik.Hier word die leerders blootgestel aan ander maniere om data op te som. 'n Mondelinge bespreking oor moontlike veranderinge en die gevolge daarvan is nodig.Maak seker dat die leerders besef dat hulle die afstand wat hulle van die skool af woon minstens 2 keer per dag moet aflê: hulle gaan skool toe en weer terug huis toe.Voordat die leerders hierdie bladsy doen, moet hulle die inligting omtrent die afstand wat hulle van die skool af woon, bekom.Dit is die eerste keer in die Graad 3 modules dat die leerders sekere punte op 'n grafiek moet bepaal om dit te kan trek en ook met 2 stelle data op een grafiek moet werk, maak dus baie seker dat hulle verstaan hoe dit gedoen moet word. Eenvoudiger voorbeelde kan eers bespreek word.Voer eers 'n gesprek oor hoe 'n bus van vooren van agter lyk voordat die leerders dit teken.Tel in 8's moet gedoen word voor die voltooiing van die tabel onderaan hierdie bladsy. Hulle moet die verwantskap (patroon) ontdek. Soortgelyke patrone is op p. 1 1.Hierdie werkvel is bloot om die vlak van denke en begrip by optel- en aftrekbewerkings vas te stel en om te bepaal waar spesiale aandag nodig is. Dit is nie nodig dat die hele werkvel in een sessie voltooi word nie.Konkrete werk is noodsaaklik om die oordrag van tiene met vermenigvuldiging te verduidelik.Maak seker dat die leerders die patrone by die deling verstaan, voordat van hulle verwag word om dit te voltooi.Hier gaan dit oor deling met ‘n res. Verduidelik aan die leerders dat dit soms uit die aard van die probleem onmoontlik is om dit wat oorbly na verdeling, in breuke op te breek en dan uit te deel. Bv. 1 gebakte of gekookte eier kan opgebreek word, maar nie 1 rou eier nie. Dit word dan as ‘n res geskryf.Werk eers net in die tafelgebied. Baie konkrete werk en herhaling is nodig, want dit is baie belangrik dat die leerders dit eers moet verstaan voordat daar na groter getalle uitgebrei word.Die leerders moet self soek vir boekies en pamflette met die verskillende verkeerstekens en dit bespreek voordat hulle die bladsy kan voltooi.Baie prente en verskillende voorwerpe met die betrokke vorms is nodig om seker te maak dat die leerders al die 3 D-vorms herken.Wys die leerders daarop dat daar geen maklike metode van vou of halveer is om vyfdes van 2 D-vorms te kry nie. Dit word deur meting bepaal.Dit mag dalk nodig wees om die leerders te help om die ligging te bepaal van die eerste blokkie wat hulle moet inkleur. Moenie help as hulle dit self kan kry nie.Moedig die leerders aan om te vertel waar hulle woon en hoe hulle die pad aan iemand sal verduidelik. Gee hulle die geleentheid om ‘n roete te verduidelik, al is dit net hoe om by ‘n sekere lokaal in die gebou uit te kom.Table 1
Kritieke- en ontwikkelingsuitkomste
Die leerders moet uiteindelik kan
probleme identifiseer en oplos, en ook besluite neem deur kritiese en kreatiewe denke;
1; 2; 5; 6; 15; 21; 24.
doeltreffend saam met ander lede van ‘n span, groep, organisasie en gemeenskap werk;
hulself en hul aktiwiteite verantwoordelik en doeltreffend bestuur;
20; 25; 26.
inligting versamel, ontleed, organiseer en krities evalueer;
1; 3; 20.
doeltreffend kommunikeer deur middel van visuele, simboliese en/of taalvaardighede in verskillende vorme;
7 – 10; 13; 14; 16; 19; 21; 22; 23.
wetenskap en tegnologie doeltreffend en krities gebruik deur verantwoordelikheid teenoor die omgewing en die gesondheid van ander te toon;
begryp dat die wêreld ‘n stel verwante stelsels is waarin probleme nie in isolasie opgelos word nie;
nadink oor en ondersoek doen na ‘n verskeidenheid strategieë om doeltreffender te leer;
5; 11; 12; 17; 18.
as verantwoordelike burgers aan die lewe van die plaaslike, nasionale en wêreldgemeenskap deelneem;
in verskeie sosiale kontekste kultureel en esteties sensiteif wees.
Is dit reg dat voetgangers ook by padgebruikers ingesluit word?Bespreek.MenseregteWatter regte het voetgangers?Elke leerder maak sy eie lys en vergelyk dit met dié van die ander leerders.InklusiwiteitWie is almal padgebruikers?Wat word gedoen om die voetgangers se veiligheid te bevorder?Bespreek en skryf ‘n koerantberig oor gevare wat voetgangers moet trotseer.Integreer die werk met Geletterdheid en Lewensoriëntering.Getalbegrip tot 800Bewerkings:Optel – twee- en driesyfergetalle met hergroepering (volmaak) van tiene of honderde; Aftrek – twee- en driesyfergetalle met hergroepering (ontbinding) van tiene of honderde; Vermenigvuldig – tweesyfergetal met ‘n eensyfergetal, met hergroepering (volmaak) van tiene; Deel – met ‘n res in tafelgebied;Tweesyfergetal deur ‘n eensyfergetal met res, sonder hergroepering van tiene tot 99.Deling met ‘n res, maar sonder die hergroepering (ontbinding) van tiene word aangeleer. Dit vra baie konkrete werk en aanvanklik word dit slegs in die tafelgebied gedoen. Die leerders moet ‘n baie goeie begrip hiervan hê voordat dit na groter getalle uitgebrei word. Toetsing van die tafels is noodsaaklik.
InhoudAKTIWITEIT: Patrone [LU 1.8, LU 2.2, LU 2.4]Bonnie en Tommie ontdek nog steeds patrone wat hulle help om die bewerkings makliker te doen.
Bonnie se netbalspan het met elke wedstryd 16 doele aangeteken. Hulle het 3 wedstryde gespeel. Hoeveel doele het hulle altesaam aangeteken?Figure 2Gebruik jou eie metode om die probleme op te los. Wys hoe jy dit doen.Gedurende die laaste 5 netbaloefeninge het daar elke keer 18 spelers vir Bonnie se groep opgedaag. Hoeveel spelers was daar altesaam by die 5 oefeninge?Daar was _____________________________________________________________Buite die skool was daar 24 motors geparkeer. Hoeveel wiele was daar altesaam?Daar was _____________________________________________________________Pappa ry elke dag 14km. Hoeveel km ry hy in 7 dae?Hy ry _______________________________________________________________Vul die antwoorde so vinnig as moontlik in:Figure 3Flinkdink!Figure 4
AssesseringLeeruitkomste 1:Die leerder is in staat om getalle en die verwantskappe daarvan te herken, te beskryf en voor te stel, en om tydens probleemoplossing bevoeg en met selfvertroue te tel, te skat, te bereken en te kontroleer.Assesseringstandaard 1.8: Dit is duidelik wanneer die leerder die gepaste simbole in berekeninge kan gebruik om probleme wat die volgende behels;Leeruitkomste 2:Die leerder is in staat om patrone en verwantskappe te herken, te beskryf en voor te stel en probleme op te los deur algebraïese taal en vaardighede te gebruik.Assesseringstandaard 2.2: Dit is duidelik wanneer die leerder eenvoudige getalreekse kopieer en uitbrei tot minstens 1 000;Assesseringstandaard 2.4: Dit is duidelik wanneer die leerder patrone beskryf wat waargeneem is.
« Previous module in collection Afstand
Next module in collection » Deling met Res
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Sep 16, 2009 7:37 am -0500. Add to a lens